Setmana negra per la violència masclista
28 de setembre 2018

![](/media/prljqaa3/22-img_1214_cuerpo.jpg)  
  

L'Ajuntament de Sagunt, a través de la delegació d'Igualtat, ha convocat un minut de silenci este matí pel presumpte assassinat masclista ocorregut en la matinada d'ahir, dijous 27 de setembre, en el municipi de Torrox, a Màlaga. 

Ja són tres els minuts de silenci convocats esta setmana. Jaén, Granada, Castelló, Bilbao i Màlaga són les últimes ciutats en les quals la violència masclista ha deixat la seua impromta. Pel que fa a Sagunt, segons el Consell General del Poder Judicial (CGPJ), les denúncies presentades en el jutjat de Sagunt s'han disparat un 10% enguany, respecte al mateix període de l'exercici anterior. Durant el primer trimestre de 2018, 106 dones van presentar 116 denúncies, 11 més que en eixe període de 2017; les ordres de protecció dictades al gener, febrer i març superen la vintena, enfront de les 9 de l'any passat. 

Hui, membres de la Corporació Municipal, del funcionariat i de la ciutadania han condemnat i mostrat la seua repulsa a estos fets a les portes del Consistori, de la Tinència d'Alcaldia del Port de Sagunt, en l'edifici de Camí Reial, en el Centre Cívic Antic Sanatori, en la Casa de la Joventut de Sagunt, en el Poliesportiu José Veral, així com en l'hospital, centres de salut, col·legis, instituts, etc.

*   [](http://www.facebook.com/sharer.php?u=https://aytosagunto.es/va/actualitat/setmana-negra-per-la-violencia-masclista/ "Facebook")
*   [](http://twitter.com/share?url=https://aytosagunto.es/va/actualitat/setmana-negra-per-la-violencia-masclista/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/setmana-negra-per-la-violencia-masclista/ "Linked In")
*   [](mailto:?body=https://aytosagunto.es/va/actualitat/setmana-negra-per-la-violencia-masclista/)